open-index/open-wikipedia-markdown huggingface dataset:
Valdis Muižnieks

**Valdis Muižnieks** (født 22. februar 1935 i Riga, død 29. november 2013) var en sovjetisk basketballspiller som deltok i de olympiske leker OL 1956 i Melbourne, 1960 i Roma og 1964 i Tokyo.

Muižnieks vant en olympisk sølvmedalje i basketball i OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var fjerde gangen som basketball sto på det olympiske programmet. Femten lag deltok i turneringen som ble avviklet i perioden 22. november til 1. desember 1956. Sovjetunionen vant semifinalen over Frankrike med 56-49, men i finalen tapte de mot USA med 55-89. Muižnieks spilte sju kamper og scoret 9 poeng for Sovjetuniojnen i OL-turneringen.

Fire år senere, i OL 1960 i Roma, vant han sin andre olympiske sølvmedalje i basketball med Sovjetunionen og i OL 1964 i Tokyo fikk han sin tredje olympiske sølvmedalje.

## Referanser


## Eksterne lenker
*
Labyrint (norsk TV-serie)

***Labyrint*** er et norsk/svensk konkurranseprogram  for barn som går på NRK Super. Et lag på tre barn reiser til Daidalos sin skumle labyrintverden med vanskelige oppgaver, slim og ekle robotskapninger. Margrethe Røed er programvert/reporter. Fra og med sesong fire er det Håvard Lilleheie som har rollen som Daidalos. Tidligere var det Jeppe Beck Laursen som hadde denne rollen. I siste episode av sesong 5 ble Daidalosa introdusert som Daidalos' søster. Daidalosa spilles av Silya Nymoen, og er med videre i senere sesonger.

Konseptet er utviklet av SVT i Sverige, og serien ble første gang sendt på svensk TV i 2012. Den norske versjonen er laget av NRK i samarbeid med SVT.

I 2013 ble Labyrint-spillet sluppet på 99spill, som da var NRK Super Spill. Spillet var et såkalt "flash-spill" som man kunne spille hvis man hadde Adobe Flash Player (1996 - 2020) installert i nettleseren. Det ble også sluppet en svensk versjon av spillet på SVT Spel.

Serien vant Gullruten 2016 i klassen beste barne- eller ungdomsprogram.

Sesong 5 ble annonsert sent i 2019, men ble utsatt på grunn av koronapandemien til 2020.

## Episoder

## Konsept
Den noe onde Daidalos har brukt store deler av sitt liv på å bygge en labyrint, og nå utfordrer han barn til å prøve seg i denne. I hvert program sender Margrethe et team med tre barn av sted gjennom en teleport og ned til Daidalos' verden.

I de første labyrint-oppgavene må barna løse oppgaver og samle "livspucker" som brukes i finalen. I tillegg må de passe seg for store, skumle roboter. Blant annet møter de den slimsprutende Taurus som fanger barna i et bur eller den stinkende komposteringsmaskinen Muttern som slukker de lysende livspuckene om de ikke klarer å lede slimballer til spesielle trakter.

I finalen må barna først komme seg over et slimbasseng. Her må de hoppe fra "pute til pute", der en av dem er roterende, for å komme over til finalen på den andre siden. Hver gang noen faller i slimet, slukker Daidalos en livspuck. Til slutt må barna løse et memory-spill og finne to og to like bilder. Går de tom for livspucker, blir ett og ett barn tatt ut av spill gjennom "slimsuget" hvis de svarer feil.

## Referanser


## Eksterne lenker
*
Carlos Blixen

**Carlos Samuel Blixen Abella** (født 27. desember 1936 i Montevideo, død 1. august 2022 i Bilbao) var en uruguayansk basketballspiller som deltok i de olympiske leker 1956 i Melbourne og 1960 i Roma.

Blixen vant en olympisk bronsemedalje i basketball under OL 1956 i Melbourne. Han var med på det uruguayanske laget som kom på tredjeplass i basketturneringen bak USA og Sovjetunionen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Uruguay tapte semifinalen til USA med 38-101 som siden vant finalen over Sovjetunionen. Uruguay beseiret Frankrike i bronsefinalen med 71-62. Blixen spilte alle åtte kampene og scoret 44 poeng for Uruguay.

## Referanser


## Eksterne lenker
*
Mikhail Studenetskij

**Mikhail Vladimirovitsj Studenetskij** (russisk: Михаил Владимирович Студенецкий, født 6. mars 1934 i Moskva, død 1. mars 2021 samme sted) var en sovjetisk basketballspiller som deltok i de olympiske leker OL 1956 i Melbourne.

Studenetskij vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Sovjetunionen vant semifinalen over Frankrike med 56-49, men i finalen tapte de mot USA med 55-89. Studenetski spilte alle åtte kampene og scoret 35 poeng for Sovjetunionen under OL-turneringen.

Han døde av covid-19 den 1. mars 2021, i en alder av 86 år.

## Referanser


## Eksterne lenker
*
Hermann August Scheibler

**Hermann August Scheibler** (1854–1929) var en tysk-norsk boktrykker.

## Liv og levnet
I vandreårene som typograf kom han til Norge, hvor han i 1879 fikk ansettelse som setter hos W.C. Fabritius. Her avanserte han raskt til faktor i 1885. I 1897 ble han også medeier i firmaet.

Da Fabritius i 1899 ble gjort om til aksjeselskap, ble Scheibler disponent og daglig leder, etter hvert med sønnen Hroar Sverre Scheibler (1888–1974) som juniordisponent.

Hermann August Scheibler har gjort seg bemerket som forfatter av bøker om trykkekunstens historie og om trykkeribransjen. Han arrangerte også utstillinger over typografi og grafiske trykksaker. Mye av Scheiblers grunnsyn når det gjelder skriftkulturen er uttrykt i følgende setninger fra forordet til hans hovedverk *Bogtrykkerkunstens og avisernes historie* (1910):

## Trivia
* I 1886 kjøpte Scheibler eiendommen Skovheim på Nordstrand utenfor Oslo, hvor han i 1913 oppførte en villa. Denne ble i 1970 testamentert til Kirkens Bymisjon (Oslo krets av Indremisjonsforeningen), og bærer navn etter barnebarnet, Nanna Marie Scheibler (1933–1941) som døde bare 18 år gammel. Nanna Maries hjem består av Skovheim barnehage, Skovheim eldrebolig, rekkehusboliger, lavblokk og en felles møteplass.

* Stiftelsen Scheibler ble opprettet privat i Hermann August og sønnen Hroar Sverre Scheiblers navn. Stiftelsen forvalter sammen med Kirkens Bymisjon et fond som støtter viktige tiltak for beboerne på Nanna-Maries hjem og deler ut, etter Nanna Maries ønske på dødsleie, legatpenger til talentfulle, foreldreløse jenter.

* Per Ung laget en byste av Hermann August Scheibler som i 2004 ble avduket på Skovheim på Nordstrand.

## Bibliografi
* (Sm.m. Bastian Anastasius Dahl): *Om bogtryk og korrekturlæsning*. Kristiania 1888.
* *Kortfattet haandbog for typografer og korrekturlæsere. Tillige indeholdende veiledning for forfattere, oversættere og forlæggere*. Marius Lund. Kristiania 1890.
* *Bogtrykkerkunstens og avisernes historie*. W.C. Fabritius & Sønners Forlag, Kristiania 1910.
* *Haandbog for enhver som har brug for tryksager. Raad og vink ved bestillinger af tryksager, veiledning i korrekturlæsning osv*. Kristiania 1912.
* *Reklamen med særlig hensyn til annoncering i aviser og tidsskrifter*. Kristiania 1915.
* *Bogtrykkeren Benjamin Franklin. Uddrag af hans Selvbiografi, "Veien til Velstand" og Andet. Et Skrift tilegnet Ungdommen*. Fabritius & Sønnes Forlag Kristiania 1920.
* *En bok om boken*. Fabritius & Sønner. Kristiania 1924.
 
## Litteratur
* Ystrøm, Carl (1929): «Boktrykker Scheibler død» i: *[[Nordstrands Avis]]* nr. 17. Fredag 26. april 1929, s. 2.
* Mortensen, August (1905): «Bogtrykkerkunstens repræsentanter i Norge XXX–XXXII». *[[Nordisk Trykkeritidende]]* Nr. 10–12, oktober–desember 1905.
* Sommerfeldt, Wilhelm Preus (1953): *Boktrykker Hermann August Scheiblers Forfatterskap*. Fabritius & sønners bibliografier. Oslo.

## Eksterne lenker
* Stiftelsen Scheibler Oppdatert 3/9 2025.
* .
Liste over Danmarks skatteministre

**Liste over Danmarks skatteministeriet**. Skatteministeriet ble utskilt fra Finansministeriet i 1975. Listen inkluderer ikke budsjettministre, ministre for økonomisk samordning, ministre for utenriksøkonomi eller lignende.

## Referanser
Henry Halleck

**Henry Wager Halleck** (født 16. januar 1815 i Oneida County i New York, død 9. januar 1872 i Louisville i Kentucky) var en United States Army offiser, lærd og advokat. En kjent ekspert i militære studier, ble han kjent under et kallenavn som ble nedsettende, «Old Brains». Han var en viktig deltaker i opptaket av California som en delstat og ble en vellykket advokat og landutvikler.
Tidlig i Den amerikanske borgerkrigen var han en senior Union Army kommandør i Den vestlige krigsskueplassen samt tjenestegjorde i nesten to år som general-in-chief over alle USAs arméer. Halleck ble stabssjef til generalløytnant Ulysses S. Grant når han ble utnevnt til general-in-chief.

Halleck var en forsiktig general som hadde en sterk tro på nøyaktig planlegging før slag og verdien av defensive befestninger fremfor rask og aggressiv handling. Han var en mester i administrasjon, logistikk og politikken som var nødvendig i toppen av det militære hierarkiet, men utøvde lite effektiv kontroll over feltoperasjoner fra sin post i Washington, D.C.. President Abraham Lincoln en gang beskrev ham som «lite mer enn en førsteklasses kontorist».

## Referanser


## Eksterne lenker
* Biography at civilwarhome.com
* 
* 
* Biography at Mr. Lincoln's White House
Genie Awards

**Genie Awards** var navnet på den canadiske filmbransjens mest prestisjefylte prisutdeling. Den ble utdelt første gang i 1980 og siste gang i 2012. Den erstattet i stor grad Canadian Film Award, som eksisterte fra 1949 til 1979. Academy of Canadian Cinema & Television var ansvarlig for utdelingen. Genie Awards ble i 2013 fusjonert med TV-prisen Gemini-Awards til Canadian Screen Awards.

Genie Awards delte ut priser i en rekke kategorier, der de viktigste var «beste film», «beste hovedrolle» og «beste regi».

## Referanser


## Eksterne lenker
*
Rhinocerotoidea

* Amynodontidae †
* Hyracodontidae †
* Rhinocerotidae

**Rhinocerotoidea** er en overfamilie som består av tre familiegrupper med neshornlignende hovdyr, hvorav to er utdødd (†). Dette er Amynodontidae (†) og Hyracodontidae (†). Den siste familiegruppa er Rhinocerotidae (neshorn), som overlever i kraft av fem nålevende arter.

## Slektsforhold
Etterkommertreet nedenfor viser forholdet mellom Rhinocerotoidea og andre grupper.

## Referanser


## Eksterne lenker
*
Ceratomorpha

* Tapiroidea
* Rhinocerotoidea

**Ceratomorpha** er ei gruppe (underorden) som består av de to superfamiliene Tapiroidea (med to familiegrupper) og Rhinocerotoidea (med tre familiegrupper). Fellesnevner en for denne gruppa er transverse (tverrstilte) kroner på molarene i overkjeven.

## Slektsforhold
Etterkommertreet nedenfor viser forholdet mellom Ceratomorpha og andre grupper.

## Referanser


## Eksterne lenker
*
Gideon Welles

**Gideon Welles** (født 1. juli 1802 i Glastonbury i Connecticut, død 11. februar 1878 i Hartford i Connecticut) var en amerikansk Secretary of the Navy fra 1861 til 1869. Hans oppbygging av United States Navy for å muliggjorde en vellykket blokade av sørstatenes havner som var en av nøkkelkomponentene i nordstatenes seier i Den amerikanske borgerkrigen. Welles var også instrumental i at U.S. Navy opprettet Medal of Honor.

## Referanser
Karsten Torkildsen

**Karsten Ingemann Torkildsen** (født  18. desember 1896 i Oslo, død 26. februar 1979) var en norsk fagforeningsmann, i mange år leder for Norsk Kjemisk Industriarbeiderforbund.

I 1915 fikk han arbeid i Rjukan, og ble samme år fagorganisert. I 1920 ble han viseformann i Rjukan samorganisasjon, et verv han også hadde i årene 1924 til 1925, før han ble formann i perioden 1927 til 1930. I de neste fire årene jobbet han som sekretær i Øst-Telemark faglige samorganisasjon.

Han var medlem av Arbeiderpartiet, viseformann i Rjukan arbeiderparti i 1920 og formann i Notodden arbeiderparti fra 1931 til 1934. Fra 1930 til 1934 var han også sekretær i Telemark arbeiderparti, ved siden av Samorg-jobbingen. I årene 1929 til 1931 var han folkevalgt, og satt i Tinn herredsstyre.

I 1934 ble han viseformann i Kjemisk Industriarbeiderforbund. Under okkupasjonen flyktet Torkildsen til Sverige, der han i 1942 ble valgt til leder for Norsk Folkehjelps eksilvirksomhet. I 1945 rykket han opp fra nestformann til formann i Kjemisk, og deretter ledet Torkildsen forbundet helt fram til 1963. Han satt også i AFLs sekretariat fra 1946.

Ved siden av engasjementet i forbund og AFL/LO akslet han etter krigen en rekke styreverv: Han var medlem av Norges Eksportråd fra 1945, varamann i Økonomisk Samordningsråd fra 1945, medlem av Forsvarkskommisjonen av 1947, formann i Norsk Folkehjelp fra 1947 til 1951, medlem av Norsk Folkeferies styre fra 1946 til 1950, av Arbeidernes Landsbanks styre fra 1947 og av representantskapet i Norsk Hydro fra 1946.

## Referanser
Helwan

**Helwan** (, *Ḥelwān*, koptisk: ϩⲁⲗⲟⲩⲁⲛ, *Halouan* er en by i Egypt og en del av Stor-Kairo ved bredden av Nilen, på motsatt side av ruinene av oldtidsbyen Memfis. Den fungerte som hovedstad for den nå nedlagte guvernementet Helwan fra april 2008 til april 2011, deretter ble lagt inn under guvernementet Kairo (Al Qahirah). Helwan hadde en befolkning på 396 791 innbyggere i 2006, beregnet til 522 927 i 2017.

## Historie
Mellom 3000 og 2600 f.Kr. var det en gravplass i nærheten av Helwan som ble benyttet av befolkningen i Memfis.

Khedivials astronomiske observatorium ble bygget her i 1903-1904, og ble benyttet for å observere  Halleys komet. Behmans hospital, som er Egypts eldste private psykiatriske klinikk, ble bygget i byen i 1939.

Tidlig på 1900-tallet hadde Storbritannia en militær flyplass, RAF Helwan, som senere ble overtatt av det egyptiske flyvåpen.

 
I 1959 ble Helwan valgt for fungere som en stor industriby som en del av president Gamal Abdel Nassers forsøk på å industrialisere Egypt. Gjennom 1960-tallet ble den utviklet til en omfattende stålverk med tallrike fabrikker for bilindustri. Stedet fortsetter å benytte elektrisitet fra Aswandammen og jernmalm fra Egypts vestlige ørken. Helwan har gradvis blitt omformet til en stor forstad for Kairo for arbeiderklassen.

I april 2008 ble guvernementet Helwan skilt ut fra guvernementet Kairo. Det omfattet det meste av forstedene, nye sammensetninger og landsbyer lokalisert i den sørlige delen av Kario. Byen Helwan ble hovedstad i det nye guvernementet. Som følge av beslutningen av å oppløse det nye guvernementet allerede i april 2011, ble byen Helwan atter lagt inn under guvernementet Kairo.

## Utdannelse
Universitetet i Helwan er et offentlig universitet. Det består av 20 fakulteter samt 50 forskningssentre. 

## Økonomi
I 1963 åpnet den statlige bilfabrikken Al Nasr. Fabrikken produserer Fiat på lisens. Det finnes en del stål og jernindustri i Helwan. Byen har også sement- og tekstilindustri samt noe matvareindustri.

## Samferdsel
Helwans veinett er tilknyttet Kairos ringvei. Kairos sørlige tunnelbane har sin endestasjon i Helwan.
 
## Kurbad
Byen er også et kursted, lenge kjent for sine varme svovelkilder.

## Referanser


## Eksterne lenker
*Helwan, *Infoplease.com*
*Helwan, *Egypttravelsearch.net*
Magnus Bladstakk

**Magnus Bladstakk** (fødselsår ukjent, død 1227 i Värmland) var en norsk opprørshøvding og kongsemne mot slutten av borgerkrigstiden. Han var den siste føreren for Ribbungene.

Etter Sigurd Ribbungs død i 1226, og etterfølgeren Knut Håkonssons nederlag samme år og grid i 1227, tok Magnus Bladstakk føringen for det som var igjen av Ribbungpartiet.

Kong Håkon Håkonsson hadde i 1225 gått inn i Värmland med en hær for å straffe värmlendingene for deres støtte til Ribbungene som opererte i grensetraktene. 
Etter at kong Håkon hadde truet med nye straffetog, ble Magnus Bladstakk grepet og hengt av Värmlandsbøndene. Magnus Bladstakks død markerer den endelige oppløsningen av Ribbungene.

## Referanser


## Litteratur
* Holmsen, Andreas: *Norges historie: Fra de eldste tider til 1660*. ISBN 82-00-032442 Universitetsforlaget (4. utgave, 1977).
* Helle, Knut: *Norge blir en stat – 1130-1319*.  Universitetsforlaget (1964).
* *[[Håkon Håkonssons saga]]*
Tapiroidea

* Helaletidae †
* Tapiridae

**Tapiroidea** er en overfamilie som består av to familiegrupper med tapirlignende hovdyr, hvorav Helaletidae er utdødd (†). Den andre er Tapiridae (tapirer), som overlever i kraft av fem nålevende arter.

## Slektsforhold
Etterkommertreet nedenfor viser forholdet mellom Tapiroidea og andre grupper.

## Referanser

## Eksterne lenker
*
Joseph E. Johnston

**Joseph Eggleston Johnston** (født 3. februar 1807 i Farmville i Virginia, død 21. mars 1891 i Washington, D.C.) var en karriereoffiser i U.S. Army som tjenestegjorde med utmerkelser i den meksikansk-amerikanske krigen og Seminole-krigen, samt var en av generalene med mest senioritet i Confederate States Army under den amerikanske borgerkrigen. Han var ikke i familie med Albert Sidney Johnston, en annen general av høy rang i Konføderasjonen.

Johnston var utdannet som sivilingeniør fra U.S. Military Academy. Han tjenestegjorde i Florida, Texas og Kansas, og sloss med utmerkelse i den meksikansk-amerikanske krigen og hadde per 1860 nådd til graden brigadegeneral som Quartermaster General av U.S. Army. Når hans hjemstat Virginia trakk seg ut av Unionen, sa Johnston opp sin stilling, den offiseren med høyest rang som ble med i Konføderasjonen. Til sin misnøye dog, ble han kun utnevnt til en fjerde rangs full general i Confederate Army.

## Referanser


## Eksterne lenker
* 
*
Chalicotheriidae

* Chalicotheriinae
* Schizotheriinae

**Chalicotheriidae** er en utdødd familie med hovdyr som besto av 12 kjente slekter fordelt i to underfamilier.

Ulikt andre hovdyr hadde disse store pattedyrene ekstra lange framlemmer med lange, krummede klør, noe som ga dem et apelignende uttrykk. Man tror derfor at disse dyrene beveget seg med hovedvekten fordelt på baklemmene. Når dyrene gikk, berørte knokene på forlemmene bakken på samme måte som hos gorilla og kjempemaursluker i dag. De var antagelig bladetere, og de lange klørne ble brukt til å rive ned kvister fra trær. Tannslitasje viser at noen arter åt frukt og andre bark.

Gruppen oppsto fra små, hestelignende pattedyr for 56 millioner år siden. Den yngste kjente arten er *Hesperoterium sinense* som levde i Kina i tidlig pleistocen for 2 millioner år siden.

## Fylogeni
Slektstreet nedenfor er i henhold til *Holbrook, L.T. and J. LaPergola* (2011) og viser gruppens posisjon i forhold til sine antatt nærmeste slektninger.

## Referanser


## Eksterne lenker
*
2. divisjon fotball for menn 2014, avdeling 4

**[[2. divisjon fotball for menn]], avdeling 4 [[2. divisjon fotball for menn 2014|2014]]** starter 21. april 2014 og ble avsluttet 25. oktober 2014. 

 rykket ned fra 1. divisjon 2013. ,  og  rykket opp fra 3. divisjon 2013.

Vinneren av avdelingen rykker direkte opp til 1. divisjon. De tre siste lagene rykker ned til 3. divisjon.

## Tabellen

## Lagene




## Arenaer

Hjemmebaner for lagene i 2014-sesongen er listet under.

## Terminliste

## Eksterne lenker
* Norges Fotballforbund
Tapiromorpha

* Ancylopoda
* Ceratomorpha

**Tapiromorpha** (tapirlignende pattedyr) er en av to infraordner med hovdyr. Isectolophidae regnes å være en basal familie i denne linjen, som førte fram til Rhinotapiromorpha. Sistnevnte splittet i Ancylopoda (utdødd) og Ceratomorpha. Ceratomorpha splittet senere i to nye linjer, som siden førte fram til tapirer og neshorn.

## Slektsforhold
Etterkommertreet nedenfor viser forholdet mellom denne gruppen og andre grupper.

## Referanser


## Eksterne lenker
*
Stephen Mallory

**Stephen Russell Mallory** (født 1812 eller 1813 i Trinidad i Britisk Vestindia, død 9. november 1873 i Pensacola i Florida) tjenestegjorde i USAs senat som senator (Demokrat) fra Florida fra 1850 frem til hans hjemstat trakk seg ut av unionen ved utbruddet av Den amerikanske borgerkrigen. I det meste av den perioden var han leder av *Committee on Naval Affairs*. Dette var en tid med rask endring av marinen, og han insisterte på at skipene til United States Navy skulle være like kapable som de til Storbritannia og Frankrike, de fremste marinene i verden på den tiden. Han skrev også et lovforslag, samt ledet det igjennom Kongressen, som muliggjorde det påkrevet pensjonering av offiserer som ikke lengre klarte å holde en standard som yrket krevde.

Selv om Mallory ikke var en leder i løsrivelsesbevegelsen fulgte han med sin delstat ut av Unionen. Da Confederate States of America ble etablert ble han utnevnt til Secretary of the Navy i administrasjonen til President Jefferson Davis. Han hadde denne posten gjennom hele eksistensen til Konføderasjonen. På grunn av likegyldighet til marinesaker fra de fleste andre i Konføderasjonen, var Mallory i stand til å forme Confederate Navy i henhold til de prinsipper som han hadde lært da han tjenestegjorde i det amerikanske senatet. Noen av disse ideene, slik som innbygging av panser i byggingen av krigsskip ble veldig vellykket og ble en standard blant mariner verden over. På den andre siden hadde marinen et handicap på grunn av administrativ inkompetanse i Marinedepartementet. Under krigen ble han svekket politisk av en Kongressgransking av Navy Department for sin svikt i forsvaret av New Orleans. Etter måneder med å ta vitnesbyrd, konkluderte granskingskommisjonen med at de hadde ingen bevis for forbrytelser fra hans side.

Mallory trakk seg etter at den konføderale regjeringen hadde rømt fra Richmond i slutten av krigen. Etter Konføderasjonens fall ble han og flere av hans kolleger i regjeringen fengslet og anklaget for høyforræderi. Etter mer enn et år i fengsel, hadde den offentlige stemningen myknet, ble han innvilget prøveløslatelse av President Andrew Johnson. Han returnerte til Florida hvor han livnærte sin familie sine siste år som advokat. En av betingelsene for prøveløslatelsen var at han ikke kunne inneha noe offentlig verv, men han fortsatte å si sine meninger gjennom brev han skrev til avisene. Hans helse startet å skrante, men han var ikke hemmet før helt på slutten. Han døde den 9. november 1873.

Stephen Mallory var far til Stephen Russell Mallory, kongressrepresentant og senator fra Florida.

## Referanser


## Eksterne lenker
* 
*
Alfred Udland

**Alfred Udland** (født 19. mai 1892 på Udland i Sør-Audnedal, død 2. november 1945) var en norsk lærer, skatteinspektør og politiker, hjemmehørende i Arbeiderpartiet. Han satt som stortingsmann for Vest-Agder. 

Udland gikk ut fra Amtsskolen i Vest-Agder i 1910, og tok lærerskoleeksamen i Kristiansand i 1913. Etter endt utdanning jobbet han i mange år som lærer. Han underviste først ved Fortsettelsesskolen i Sør-Audnedal, før han jobbet som vikarlærer i Holum, Mandal og Risør i årene 1914 til 1917. Deretter var han tilbake i Sør-Audnedal som lærer ved Folkeskolen i Svinøy, før han ble konstituert bestyrer ved Fylkesskolen i Spind i 1924–1925.

Senere begynte han som skatteinspektør i Vest-Agder, en funksjon han hadde fra 1935. Under okkupasjonen ble han i 1941 avskjediget og forflyttet til Lillehammer, som skatteinspektør i Oppland. Etter frigjøringen fikk han tilbake stillingen i Aust-Agder.

Som medlem av AP hadde han flere tillitsverv i partiet. Han var styremedlem i Vest-Agder fylkes arbeiderparti, kommunalsekretær i partiet og fra 1937 til 1938 formann i Kristiansands arbeiderparti. 

Han var aktiv i lokalpolitikken, både i hjemkommunen Sør-Audnedal og senere i Kristiansand. Han satt i fem perioder i herredsstyre i Sør-Audnedal, fra 1922 til 1935. I årene 1931–1933 var han varaordfører. Der satt han også i skolestyret og i forliksrådet. I Kristiansand satt han i formannskapet fra 1937 til han døde høsten 1945.

Ved stortingsvalget 1927 ble han valgt inn for AP som 3. representant i Vest-Agder fylke. Han ble også valgt inn ved stortingsvalget 1933, nå som 4. representant. Dermed satt han på Stortinget både i årene 1928–1930 og 1934–1936. I den første perioden satt han i Finanskomiteen og Helsekomiteen, i neste i Den store budsjettkomiteen.

## Referanser


## Eksterne lenker
*
Wenche in Concert

***Wenche in Concert*** var en turné med Wenche Myhre.

## Datoer

### 2007

#### August

* 19. Drammens teater

#### Oktober

* 18. Rockefeller Music Hall
* 19. Rockefeller Music Hall
* 20. Oseberg kulturhus

#### November

* 11. Harstad, Hurtigruta Trollfjorden
* 12. Svolvær, Hurtigruta Trollfjorden
* 13. Sandnessjøen, Hurtigruta Trollfjorden
* 14. Olavshalle­n
* 15. Ålesund, Hurtigruta Trollfjorden
* 16. Bergen, Hurtigruta Trollfjorden
TYR

**TYR** er en Avls- og interesseorganisasjon for spesialiserte storfekjøttprodusenter. Tidligere navn er *Norsk Kjøttfeavlslag*. TYRs formål er å være en avlsorganisasjon for norske kjøttferaser. Organisasjonen har over 1600 medlemmer Virksomheten er medlem av interesseorganisasjonen Norsk Landbrukssamvirke.

## Kjøttferaselag tilsluttet TYR
* Norsk Aberdeen Angus
* Norsk Charolais
* Norsk Herefordforening
* Norsk Limousin
* Norsk Simmentalforening
* Norsk Tiroler Grauvieh-forening
* Norsk Highland Cattle-forening
* Norsk Blonde d'Aquitaineforening
* Norsk Belted Gallowayforening
* Norsk Dexterforening 


Fil:blackangus.jpg|Nyfødt *[[Aberdeen Angus|Angus]]*-kalv med mor i bakgrunnen.
Fil:Taureau_charolais_2.jpg‎|*[[Charolais]]*-okse.
Fil:Hereford bull large.jpg|*[[Herefordkveg|Hereford]]*-okse
Fil:Limousin bull.jpg|*[[Limousin (storferase)|Limousin]]*-okse roter opp jord og spiser gress.
Fil:Simmentaler Fleckvieh.jpg|*[[Simmental]]*-ku på beitemark i Alpene.
Fil:Grauviehkalb.jpg|*[[Tiroler Grauvieh]]*-kalv.
Fil:Cow on Pupers.jpg|En rød *[[Highland Cattle]]*.
Fil:Blonde Aquitaine.jpg|Storfe av rasen *[[Blonde d'Aquitaine]]* fra Aquitaine.
Fil:Belted Galloway at Gretna Green.jpg|En *[[Belted Galloway]]* på beite. Opprinnelig fra Galloway.
Fil:Deyrah06.jpg|*[[Dexterfe|Dexter]]*.
Fil:Dexter cow, Three Counties Show.jpg|En rød *[[Dexterfe|Dexter]]*-ku.


## Se også
* Liste over kuraser
* Ku

## Referanser


## Eksterne lenker
* Norsk Aberdeen Angus 
* Norsk Charolais 
* Norsk Herefordforening
* Norsk Limousin
* Norsk Simmentalforening
* Norsk Tiroler Grauvieh-forening
* Norsk Highland Cattle-forening
* Norsk Blonde d'Aquitaineforening
* Norsk Belted Gallowayforening
* Norsk Dexterforening
Oscar Moglia

**Oscar Aldo Moglia Eiras** (født 1. februar 1935 i Montevideo, død 8. oktober 1989) var en uruguayansk basketballspiller som deltok i de olympiske leker 1956 i Melbourne.

Moglia vant en olympisk bronsemedalje i basketball under OL 1956 i Melbourne. Han var med på det uruguayanske laget som kom på tredjeplass i basketturneringen bak USA og Sovjetunionen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Uruguay tapte semifinalen til USA med 38-101 som siden vant finalen over Sovjetunionen. Uruguay beseiret Frankrike i bronsefinalen med 71-62. Moglia spilte alle åtte kampene og scoret 157 poeng for Uruguay.

## Referanser


## Eksterne lenker
*
Sidebeskrivelsesspråk

**Sidebeskrivelsesspråk** (engelsk: *Page description languag*e; PDL) er et dataspråk som beskriver framtoningen av trykt side i et høyere nivå enn en faktisk bitmap sendt til en printer. Et overlappende begrep er printerkontrollerende språk, hvilket inkluderer Hewlett-Packards PCL. PostScript er et av de mest kjente sidebeskrivelsesspråkene. Tilpasningen av PDL til markeringsspråk er et sidebeskrivelsesspråk.

Sidebeskrivelsesspråk er datastrømmer som er tekstbaserte eller binære. I prinsippet kan den samme datastrømmen ble gjengitt mangfoldige ganger for å generere mangfoldige kopier av det samme bildet. De er adskilt fra grafiske APIer som GDI og OpenGL som bli påkalt av programvare for å generere grafisk utmating.

## Liste
Ulike sidebeskrivelsesspråk eksisterer; en del åpne standarder mens andre proprietære.

*AFP, Advanced Function Presentation (IBM)
*Canon GARO, Graphic Arts language with Raster Operations
*Common Ground
*CPCL, Comtec Printer Control Language (Zebra, Comtec)
*DPL, Datamax Printer Language
*DTPL, Datamax Ticket Printer Language
*DVI, Device Independent
*E411, Emulation 411, For Ticketing and Flight Strip (ATC) systems (av IER)
*EPL, Eltron programmeringsspråk
*Envoy, et Sidebeskrivelsesspråk skapt av WordPerfect Corporation
*ESC/P, Epson Standard Code for Printers, enkelt språk benyttet hovedsakelig for matriseskrivere
*ESC/P2, an expanded version of ESC/P
*ESC/Page, Epson Standard Code for Page Printer, et Sidebeskrivelsesspråk (særskilt fra ESC/P) benyttet i et antall Epson laserprintere, særlig for japanske modeller
*ESC/POS, Epson Standard Code for printere av typen «Point of sale» (POS)
*HP-GL and HP-GL/2, geometrisk språk introdusert av Hewlett-Packard for plottere, fortsatt i bruk for teknisk tegning
*Interpress (Xerox)
*IJPDS, Ink Jet Printer Data Stream (fra Kodak)
*IPDS, Intelligent Printer Data Stream (fra IBM)
*KPDL, Kyocera Page Description Language
*LCDS/Metacode, et printstrømformat fra Xerox benyttet i deres eldre hurtigprintere
*MODCA (IBM)
*MTPL, Mannesmann Tally Printer Language
*PCL, Printer Command Language (Hewlett-Packard)
*PDF, Portable Document Format (Adobe Systems)
*PostScript (Adobe Systems)
*PPDS, Personal Printer Data Stream fra IBM
*RPCS, Refined Printing Command Stream fra Ricoh
*SPL, Samsung Printer Language
*SVG, et XML-basert grafisk beskrivende språk utviklet for Internett
*TSPL, TSC Printers programming language
*UFR (Ultra Fast Rendering), et proprietært språk benyttet av Canon
*XES, Xerox Escape Sequence
*XPS, XML Paper Specification, introdusert i Windows Vista 
*ZJS, Zenographics ZjStream Sidebeskrivelsesspråk
*ZPL, Zebra programmeringsspråk

## Referanser


## Eksterne lenker
* Undocumented Printing 
* Ultimate Printer Manual
* Printer MIB Interpreters Language Families
* Host Printing Reference, inneholder eksempler for PPDS.
* PPDS Escape codes  (PDF)
* ZjStream Reference
* PJL Command Structure
Hilde Lindset

**Hilde Lindset** (født 1978) er en norsk forfatter.

Lindset er oppvokst i Solum i dagens Skien kommune og er utdannet cand.philol. med litteraturvitskap, medievitenskap, nordisk språk og teatervitenskap i fagkretsen. Hun debuterte i 2012 med novellesamlingen *Jeg burde ha sperret deg inne*.

I 2013 var hun den første mottageren av Saabye-Christensen-stipendet.

## Bøker
* *Jeg burde ha sperret deg inne* (Cappelen Damm, 2012) - Noveller
* *Helvetesporten* (Cappelen Damm, 2014) - Noveller
* *Til døden* (Cappelen Damm, 2016) - Noveller
* *Avskjeder med Judith* (Cappelen Damm, 2017) - Noveller
* Bare de levende trenger å bli husket (Tiden Forlag 2019) - Roman
* Du kan ikke skylde på rever (Tiden Forlag 2020) - Roman
* Adresse. Livet (Tiden forlag 2021) - Roman
* Ørkenparet (Bonnier 2025) - Noveller

## Referanser


## Eksterne lenker
* Hilde Lindset , Cappelen Damm
John Pope (general)

**John Pope** (født 16. mars 1822 i Louisville i Kentucky, død 23. september 1892 i Ohio Soldiers' Home nær Sandusky i Ohio) var en karriere United States Army offiser og Union general under den amerikanske borgerkrigen. Han hadde en kort, men suksessrik karriere i den vestlige krigsskueplassen, men han er best kjent for sitt tap under det Andre slaget ved Bull Run i øst.

Pope var uteksaminert fra United States Military Academy i 1842. Han tjenestegjorde i den meksikansk-amerikanske krigen og hadde en rekke oppdrag som topografisk ingeniør og landmåler i Florida, New Mexico og Minnesota. Han brukte mye av det siste halvåret før borgerkrigen på å måle mulige sørlige ruter for den foreslåtte First Transcontinental Railroad. Han ble tidlig utnevnt som en Union brigadegeneral over frivillige og tjenestegjorde initielt under Generalmajor John C. Frémont som han hadde en stormfull relasjon med. Han fikk initiell suksess mot Brigadegeneral Sterling Price i Missouri og deretter ledet et vellykket felttog som resulterte i erobringen av Island No. 10 på elven Mississippi.

## Referanser
Héctor García

**Héctor García Otero** (født 12. juni 1926 i Montevideo) var en uruguayansk basketballspiller som deltok i de olympiske leker 1948 i London, 1952 i Helsingfors og 1956 i Melbourne.

García vant en olympisk bronsemedalje i basketball under OL 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Uruguay tapte semifinalen til Sovjetunionen med 57-61 som siden tapte finalen til USA. Uruguay beseiret Argentina i bronsefinalen med 68-59. García spilte alle åtte kampene og scoret 28 poeng for Uruguay i OL-turneringen.

Fire år senere, under OL 1956 i Melbourne vant han en ny bronsemedalje i basketball.

## Referanser


## Eksterne lenker
*
Julia Eccleshare

**Julia Eccleshare** (født 1951 i Cambridge) er en britisk barnebokkritiker og journalist, som siden 2000 har vært tilknyttet *[[The Guardian]]* som avisens barnebokredaktør.

Hun har skrevet bøker som *Treasure Islands: the Woman's Hour guide to Children's reading* (1998), *[[Beatrix Potter to Harry Potter|Beatrix Potter to Harry Potter: portraits of children's writers]]* (2002), *A guide to the Harry Potter novels* (2002), *The Rough Guide to Teenage Books* (2003) og *1001 Children's Books You Must Read Before You Grow Up* (2009).

Hun vokste opp i Nord-London, med foreldre som var forlagsredaktør og historielærer. Hun har vært barnebokkritiker i Times Literary Supplement fra 1974 til 1978, og arbeidet som forlagsredaktør og -konsulent blant annet hos Puffin Books. Hun mottok Eleanor Farjeon Award i 2000 for sin innsats for britisk barnelitteratur, og har sittet i juryen for flere litteraturpriser, siden 2001 som juryleder for Nestlé Smarties Book Awards. Hun er en av initiativtagerne til debutantprisen Branford Boase Award.

## Referanser
Mommsenstadion

**Mommsenstadion** er et stadion hovedsakelig for fotball og friidrett i Westend i bydelen Charlottenburg-Wilmersdorf i Berlin. «Mommse» ligger i umiddelbar nærhet til boligområdet Siedlung Eichkamp, oppført i 1920-årene.

## Historie
Stadionet ble innviet 17. august 1930 som «SCC-Stadion», etter fotballklubben SC Charlottenburg (SCC Berlin). De høye driftskostnadene førte til at klubben måtte leie ut tribuneanlegget til Mommsen-gymnasiet, oppkalt etter historikeren Theodor Mommsen. I 1934 ble stadionet omdøpt til Mommsenstadion. Gymnasiet har senere endret navn til Heinz-Berggruen-Gymnasium, oppkalt etter kunstsamleren Heinz Berggruen. 

Mommsenstadion ble under sommer-OL 1936 brukt til de innledende rundene av fotballturneringen. Norges lag som senere ble kjent som «bronselaget», spilte 3. august 1936 mot Tyrkia og vant kampen 4–0 etter to scoringer av Alf Martinsen, en av Arne Brustad og en av Reidar Kvammen.

Anlegget ble sterkt skadet under den andre verdenskrigen, men i 1948 frigitt av de britiske okkupasjonsstyrkene for foreninger og breddeidrett. I årene 1950 til 1956 ble det fullstendig renovert og inntil 1987 kontinuerlig utvidet og modernisert.

Fra slutten av den andre verdenskrigen har stadionet også vært hjemmearena for fotballklubben Tennis Borussia og Berlin Rebels, SCC Berlins lag i amerikansk fotball.

## Arkitektur

Mommsenstadion er oppført i modernistisk stil etter planer av Fred Forbát. Fasaden mot Waldschulallee er i tre etasjer, 104 meter lang, bare oppdelt av to eliptisk formede hovedinnganger til tribuneanlegget.


Fil:WestendMommsenstadionWinter.JPG|Fasaden i tre etasjer med de to eliptisk formede hovedinnganger til tribuneanlegget.  
Fil:WestendMommsenstadion-4.JPG|Tribuneanlegget. 
Fil:Messegelände 1952.jpg|Mommsenstadion øverst til venstre i et luftfoto fra 1952 med messeområdet i forgrunnen.

## Referanser

## Eksterne lenker
*
Alaska-kjøpet

**Alaska-kjøpet** (engelsk: Alaska Purchase) er navnet på en transaksjon mellom USA og Det Russiske Keiserdømmet. Der USA kjøpte Alaska (daværende Russisk Amerika) fra Russland i 1867. Det var den russiske diplomaten Eduard de Stoeckl og den amerikanske utenriksministeren William H. Seward som forhandlet frem avtalen.

Russland hadde økonomiske problemer og fryktet en krig med Storbritannia. De var redde for at de kunne miste Alaska uten å få noe igjen for det. Derfor besluttet Aleksander II av Russland at Alaska skulle selges. Han instruerte dermed at baron Eduard de Stoeckl skulle starte forhandlingene med amerikanerne. Forhandlingene startet i begynnelsen av mars 1867.

Forhandlingen resulterte i at traktaten ble underskrevet klokken 4 om morgenen den 30. mars, med en kjøpesum satt til 7,2 millioner amerikanske dollar ($4,74 per kvadratkilometer) (tilsvarende $116 millioner i 2012). Arealet av det kjøpte området var på 1&nbsp;518&nbsp;800 km² og bidro sterkt til den territoriale ekspansjonen til USA. Reaksjonene i USA etter kjøpet var blandet, opinionen kalte det "Seward's Folly" fordi de mente at han hadde kommet dårlig ut av forhandlingene. Opinionen mente også at kjøpet var å "kaste bort" penger på å kjøpe et fjernt sted.

## Ratifikasjon

Senatet i USA godkjente traktaten den 9. april 1867, med stemmene 37-2. Pengene til å kjøpe Alaska ble forsinket i over ett år på grunn av motstand fra representantenes hus. Representantenes hus godkjente midler til kjøpet i juli 1868 med 113 stemmer for og 48 stemmer mot.

Den formelle overføringen av Alaska skjedde den 18. oktober 1867. På grunn av at russerne brukte den julianske kalenderen, var den formelle overføringen for russerne den 7. oktober 1867.

## Alaska day
Alaska Day er en høytids- og fridag i Alaska som feirer den formelle overføringen av Alaska fra Russland til USA. Dagen feires 18. oktober, på årsdagen for overtakelsen. Alaska Day blir holdt i Sitka. Der barn og studenter får tidlig fri fra skolen og mange butikker holdes stengt. Parader og rekonstruksjoner av flaggheisingen som fant sted etter kjøpet preger dagen. Alaska Day er også en fridag for alle statlige ansatte i Alaska.

## Referanser


## Eksterne lenker
* 
* Treaty with Russia for the Purchase of Alaska and related resources at the Library of Congress
* Meeting of Frontiers, Library of Congress 
* C-SPAN program
* Original Document of Check to Purchase Alaska
Joseph Jean Pierre Laurent

**Joseph Jean Pierre Laurent** var en fransk astronom. Den 22. januar 1858 oppdaget han asteroiden 51 Nemausa i et privat observatorium hjemme hos Benjamin Valz, som forlot stedet for å bli ny direktør ved Marseilleobservatoriet. Han gjorde sitt gamle observatorium tilgjengelig for Laurent. Huset, ved 32 rue Nationale i Nîmes har en minneplate til minne om oppdagelsen.

Asteroiden 162 Laurentia er oppkalt etter ham.

## Referanser


## Eksterne lenker
* Nemausa, Laurent og Valz (fransk)
Albert Marth

**Albert Marth** (født 5. mai 1828, død 6. august 1897) var en tysk astronom som arbeidet i England og Irland. Marth kom til England i 1853 for å arbeide for vindyrkeren og astronomen George Bishop.

På Malta arbeidet han som assistent av William Lassel, og oppdaget 600 stjernetåker. Han oppdaget også asteroiden 29 Amphitrite.

I Irland jobbet Marth ved Markreeobservatoriet, hvor han ble utnevnt til visedirektør under dets andre operative periode. Han laget omfattende efemerider av solsystemets objekter. Marth foretok også beregninger av planeters astronomiske passasjer og forutså blant annet Marspassasjen.

Kratere på månen og mars er oppkalt etter ham.

## Referanser
Egeria (mytologi)

**Egeria** (latin: *Ēgeria*) er en gudinne i romersk mytologi og en av to underordnede guddommer ved Dianas tempel i Aricia &ndash; det nåværende Ariccia på Albanerfjellenes sørlige del i Italia.

Hun var en nymfe som kvinner ofret til for å få en lettere fødsel.

Ifølge folketroen var hun begavet med seerevner. Roms andre konge Numa Pompilius sies å ha forelsket seg i Egeria og hatt nattlige sammenkomster med henne, hvor han innhentet hennes råd om stats- og relgionsanliggender. 

## Referanser
Károly Ferencz

**Károly Ferencz** (født 14. oktober 1913 i Budapest, død 21. juni 1984 i Budapest)  var en ungarsk bryter som deltok i de olympiske leker 1948 i London.  

Ferencz vant en olympisk bronsemedalje i bryting under Sommer-OL 1948 i London. Han kom på tredjeplass i den fjerde letteste vektklassen, lettvekt opp til 67,0 kg, i gresk-romersk stil. 

## OL-medaljer
* 1948  London -  Bronse i bryting, bantamvekt gresk-romersk stil  Ungarn

## Referanser


## Eksterne lenker
*
Henrik Hansen

**Henrik Hansen** (født 26. mai 1920 i Frederiksværk, død 23. august 2010) var en dansk bryter som deltok i de olympiske leker 1948 i London.  

Hansen vant en olympisk bronsemedalje i bryting under Sommer-OL 1948 i London. Han kom på tredjeplass i den fjerde tyngste vektklassen, weltervekt opp til 73,0 kg, i gresk-romersk stil. 
## OL-medaljer
* 1948  London -  Bronse i bryting, weltervekt gresk-romersk stil  Danmark

## Eksterne lenker
*
Kiromanti

**Kiromanti**, **kiromantikk** (dannet av gresk *cheir* 'hånd' og *manteia* 'spådom'), **håndlesing**, **håndtydning** eller **håndanalyse** er kunsten «å spå i hånden», det vil si å avlese en persons karaktertrekk og framtid ved å tyde linjer og former i personens hender. Metoden har eldgamle røtter i kultur og folketro, men er en psevdovitenskaplig teknikk som fullstendig mangler vitenskapelig grunnlag.

## Historie

Håndanalyse har flere tusen år gamle tradisjoner. Teknikken skal være kjent fra Kina og India omkring 2000 f.Kr. Andre mener kaldeerne var de første som praktiserte kiromanti, og at skikken spredte seg til det gamle Egypt og videre til antikkens Hellas. I middelalderen ble håndlesing gjerne knyttet til stjernetydning. 

I India er kiromanti fortsatt utbredt, og sigøynere og andre reisende praktiserer kiromanti som betalt tjeneste også i Europa. Seriøs håndanalyse er i tillegg i bruk som moderne overtro blant sannsigere og andre i alternativbevegelsen. Teknikken utøves også som uskyldig underholdning på tivolier og andre steder. 


File:Henry Bacour Fortune Teller.jpg|*The Fortune Teller*, maleri av Henry Bacour (1839–1912)
File:Nepal, Kathmandu, Wahrsager - Handlesen.JPG|Spåmann som leser i hånden, i Katmandu i Nepal 2013
File:NNAM Halloween 2008, palm reading.jpg|Håndanalyse som selskapslek for barn under en halloweenfest i Pensacola i Florida 2008


## Tydning

Ifølge dem som tror på metoden, kan spåmenn og -kvinner forutse en persons framtidige skjebne og muligheter ved å se på linjer, mønstre og former i personens hånd eller fingre, særlig håndflatene. En kan angivelig også få kunnskap om personenes fortid, helse og personlighetstrekk ved å studere og tolke hudfolder og andre ytre tegn i hendene. 

De mest interessante linjene i håndflaten anses å være *livslinja*, som ikke viser livslengden men helse og*vitalitet, og *hodelinja*, som avspeiler følelsesliv og personlige forhold. 

<gallery widths="160" style="font-size:90%">
File:Spaakort I (14940052969).jpg|«Spaa-kort I»
File:Spaakort II (14940188468).jpg|«Spaa-kort II»
File:Haandens bjerge (14940189898).jpg|«Haandens bjerge»
</gallery>

== Se også ==
* [[Spådomskunst]]
* [[Ansiktsanalyse]]

== Referanser ==
<references />

== Eksterne lenker ==
* 
* [http://urn.nb.no/URN:NBN:no-nb_digibok_2010070603021 Søkbar digitalkopi av *Den store boken om håndlesing* (utgitt 1997)]
* [http://urn.nb.no/URN:NBN:no-nb_digibok_2008022601017 Søkbar digitalkopi av Henning Hai Lee Yang: *Se fremtiden i dine hender : læren om kiromanti* (utgitt 1995)]
* [http://urn.nb.no/URN:NBN:no-nb_digibok_2010111208069 Søkbar digitalkopi av  Lise Fredriksen: *Spå i hånden : hva hendene avslører om din karakter'' (utgitt 1990)]
Erik Vangberg

**Johan Erik Vangberg** (1874–1956) var en norsk tømrer, fagforeningsmann og politiker, hjemmehørende i Arbeiderpartiet og Tromsø. Han var stortingsrepresentant i årene 1925 til 1930.

Fra 1898 jobbet Vangberg som tømmermann ved Tromsø Skibsverft. Han ble fagorganisert i 1908, og medlem av AP samme året. Han var i mange år formann i sin lokale fagforening, og satt i AFLs representantskap fra 1913 til 1916. Han var formann  i Norsk trearbeiderforbund fra 1923 til forbundet ble oppløst året etter. Han deltok også i De russiske trearbeideres fagkongress i Moskva i 1923, som utsending fra Bygningsarbeiderforbundet.

Vangberg ble valgt inn i Tromsø bystyre og formannskap fra 1910, og hadde en rekke verv i kommunen. Fra 1934 var han leiegårdsbestyrer for Tromsø kommunale leiegårder. Fra 1932 var han medlem i Hypotekbankens bankråd. Lokalt var han også en pådriver i samvirkebevegelsen. Han satt blant annet i styret i Arbeidernes Handelsforening i Tromsø og i Tromsø Forbrukerlag.

Ved stortingsvalget 1921 ble han valgt som 1. suppleant til Stortinget for valgkretsen.Kjøpstedene i Nordland, Troms og Finnmark. Han var varamedlem i Militærkomiteen og møtte i deler av perioden 1922-1924 for Harald Langhelle. Ved valget i 1924 ble Vangberg valgt inn som 2. representant for valgkretsen, og ved valget 1927 som 1. representant. Han satt altså som stortingsmann i to perioder, 1925-1927 og 1928-1930. I den første av periodene satt han i finanskomiteen mens han i begge periodene satt i næringskomite nr. 2. 

Vangberg ble hedret med æresmedlemskap i Norsk Kommuneforbund.

## Referanser


## Eksterne lenker
*
Hans Viggo Jensen

**Hans Viggo Jensen** (29. mars 1921 i Skagen, død 30. november 2005 i Esbjerg) var en dansk fotballspiller som deltok i de olympiske leker 1948 i London.

Jensen vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de  med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.

Jensen debuterede på  1945 på Råsundastadion i Stockholm i en landskamp mot , Danmark tapte med 1-2. Han spilte totalt femten landskamper for Danmark og scoret et mål.

## OL-medaljer
*  1948  London - Bronse i fotball  Danmark

## Referanser


## Eksterne lenker
*
Gege

**Gege** (mandsjuisk: ; kinesisk: 格格; pinyin: *Gégé*) var en mandsjuisk tiltale til en keisers keiserligfødte prinsesse. Døtre av førsterangerende prinser benyttet også samme tittel.

For en vanlig mandsjuisk prins' hustruer eller konkubiner, ble de deres status rangert slik, fra øverst til nederst: *[[daifujin]]* (offisiell hustru), *[[cefujin]]* (førsterangs konkubine) og *gege*. De sistnevnte kunne det være svært mange av, og på de offisielle fyrstelige fortegnelser over familiemedlemmer nøyde man seg med å nedtegne *daifujin*- og *cefujin*-kvinnene.
Bertsolaritza

**Bertsolaritza** (spansk: versolarismo) er baskisk improvisert sang til ulike melodier og rytmer. Bertsos framføres i en rekke ulike sammenhenger, både under offentlige tilstelninger og i private hjem. En slik sang kalles en *bertso*, personen som synger kalles en *bertsolari*, og selve aktiviteten kalles *bertsolaritza*. Tradisjonelt ble slike sanger bare sunget av menn, men i dag er det et økende antall kvinnelige bertsolarier.
Ralph Evans

**Ralph Liggett Evans jr.** (født 7. februar 1924 i New York, død 23. juli 2000 i Darien, Connecticut) var en amerikansk seiler som deltok i de olympiske leker 1948 i London.

Evans vant en olympisk sølvmedalje i seiling under Sommer-OL 1948 i London. Han kom på andreplass i olympiajolle bak Paul Elvstrøm fra Danmark.

## OL-medaljer
* 1948  London &ndash;  Sølv i seiling, olympiajolle  USA.

## Eksterne lenker
*
Chongzhenkalenderen

**Chongzhenkalenderen** () eller **Shixiankalenderen** () var den endegyldige lunisonare kinesiske kalender. Den ble utviklet av jesuittmisjonærene Johann Schreck og Johann Adam Schall von Bell fra 1624 til 1644. Også jesuittpater Giacomo Rho var med på dette samarbeidet. 

Kalenderen har sitt navn etter Chongzhen-keiseren, men ettersom hans era tok slutt med hans død året etter, ble den deretter propagert av Shunzhi-keiseren (Qing-dynastiet) som endret dens navn til Shíxiànkalenderen. Blant de viktigste forbedringer var fikseringen av solens og månens gang ved den moderne regningen trigonometriske funksjoner, noe jesuittene hadde bragt med seg av vestlig astronomisk metode, og et nytt system for skuddmånedens plassering.

Kalenderen har vært i bruk siden Qing-dynastiets begynnelse og inn i moderne tid.

I og med at den gregorianske kalender har fått generelt innpass i Østen, er Chongzhenkalenderen mindre relevant. Skjønt på de områder hvor den kinesiske kalender fremdeles legges til grunn, som ved beregning av tradisjonelle kinesiske fester som for eksempel Qingming, kinesisk nyttår med videre, er det *Chongzhengkalenderen* som er grunnlaget.